b'\n_START_ARTICLE_\nPhage display\n_START_PARAGRAPH_\nPhage display er en biokemisk laboratorieteknik til unders\xc3\xb8gelse af protein\xe2\x80\x93protein, protein\xe2\x80\x93peptid, og protein\xe2\x80\x93DNA interaktioner, hvor der bruges fager (kort for bakteriofager, dvs. virus, der inficerer bakterier) til at forbinde et protein med den genetiske information, der koder for det. Ved genteknologi inds\xc3\xa6ttes et gen, der koder for proteinet af interesse, i en fags genom, s\xc3\xa5ledes at proteinet udtrykkes p\xc3\xa5 overfladen af fagen. Se en skematisk illustration af teknikken her._NEWLINE_Fagen udviser nu en sammenh\xc3\xa6ng mellem genotype og f\xc3\xa6notype og kan isoleres ved hj\xc3\xa6lp af proteinets bindingsspecificitet. Den isolerede fag er derefter udgangspunkt for isolering og anvendelse af genet for proteinet af interesse: antistof, enzym osv._NEWLINE_Nobelprisen i kemi for 2018 gik til Georg H. Smith og Gregory P. Winter for deres arbejde med udvikling og anvendelsen af phage display.'